**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 125**

(protokols Nr. 6, 9. p.)

**Par nekustamā īpašuma “Vilciņi”, Sarkaņu pagastā, Madonas novadā, nostiprināšanu zemesgrāmatā un nodošanu atsavināšanai, rīkojot izsoli**

Madonas novada pašvaldībā saņemts Sarkaņu pagasta pārvaldes iesniegums (reģistrēts Madonas novada pašvaldībā ar reģ. Nr. 2.1.3.1/25/812) par nekustamā īpašuma “Vilciņi”, Sarkaņu pagastā, Madonas novadā, nodošanu atsavināšanai.

 Zemes vienība ar kadastra apzīmējumu 7090 005 0128 4,4 ha platībā ir pašvaldībai piekritīgā zeme, pamatojoties uz Madonas novada pašvaldības 30.03.2011. domes lēmumu Nr. 22 (protokols Nr. 7).

 Īpašuma tiesības zemesgrāmatā uz pašvaldības vārda nav nostiprinātas.

Nekustamais īpašums “Vilciņi”, Sarkaņu pagastā, Madonas novadā, nav nepieciešams pašvaldībai tās funkciju nodrošināšanai.

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, ņemot vērā 12.03.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nostiprināt zemesgrāmatā uz Madonas novada pašvaldības vārda zemes īpašumu “Vilciņi”, Sarkaņu pagasts, Madonas novads ar kadastra Nr. 7090 005 0128 4,4 ha platībā.
2. Nodot atsavināšanai nekustamo īpašumu “Vilciņi”, Sarkaņu pagastā, Madonas novadā, rīkojot izsoli, organizēt nekustamā īpašuma novērtēšanu un virzīt jautājumu uz domi par izsoles sākumcenas noteikšanu.

 Domes priekšsēdētājs A. Lungevičs

*Ļ. Čačka 28080793*